Laura Tucker-Longsworth
Laura Tucker-Longsworth is en Krankenswester un Parlamentssprekerin ut Belize.

Leven 

Tucker-Longsworth is as Dochter von Veronica, borene Walker, un Clive Tucker boren. De Schrieversche Zee Edgell is ehre Süster.

Tucker-Longsworth weer an de Bliss School of Nursing un is utbillte Krankenswester. Tosätzlich hett se sik an de University of the West Indies wiederbillen laten un hett en Master of Science von de Marcella Niehoff School of Nursing (Loyola University Chicago). Se is ok Präsidentin von de Belize Cancer Society un Vörsitterin von de National AIDS Commission.

Se is verheiraadt mit Stanley D. Longsworth. De beiden hebbt dree Kinner.

Se is siet 13. Januar 2017 Sprekerin von dat Repräsentantenhuus.

Ehren 

To Neejohr 2015 is se Officer of the Order of the British Empire worrn.

Footnoten 

Fru
Krankenswester
Börger von Belize
Boren in dat 20. Johrhunnert